पानी के अंदर माइंस बिछाने में सक्षम, ये पनडुब्बी रडार की पकड़ में नहीं आती
Indian Navy Submarine Conducts Successful Test of Anti-Ship Missiles इंडियन नेवी की वागीर सबमरीन ने 18 मई को समुद्र में टेस्ट शुरू कर दिया। ये सबमरीन एंटी शिप मिसाइल और टारपीडो से लैस है। इसकी खासियत है कि यह दुश्मन के रडार में पकड़ में नहीं आती।
इंडियन नेवी की वागीर सबमरीन ने 18 मई को समुद्र में टेस्ट शुरू कर दिया। ये सबमरीन एंटी शिप मिसाइल और टारपीडो से लैस है। इसकी खासियत है कि यह दुश्मन के रडार में पकड़ में नहीं आती। समुद्र में कई राउंड की टेस्टिंग के बाद अगले साल यह भारतीय नेवी के लड़ाकू बेड़े में शामिल हो जाएगी।
वागीर सबमरीन की 6 तस्वीरें...
पहली सबमरीन मिली थी 1974 में
वागीर सबमरीन को 20 अप्रैल 2022 को मझगांव डॉक शिपबिल्डर्स लिमिटेड के कान्होजी आंग्रे वेट बेसिन से लॉन्च किया गया था। यह प्रोजेक्ट 75 के तहत बनने वाली छठी पनडुब्बी है। पहली सबमरीन को दिसंबर 1974 में इंडियन नेवी में कमीशन किया गया था और अप्रैल 1997 में उसे रिटायर कर दिया गया।
इसके बाद दूसरी सबमरीन INS कलवरी को इंडियन नेवी में दिसंबर 2017 में शामिल किया गया था। तीसरी सबमरीन INS खंडेरी को सितंबर 2019 में, चौथी सबमरीन INS करंज को मार्च 2021 में और पांचवीं INS वेला को नवंबर 2021 में सेवा में शामिल किया गया था।
साइलेंट किलर है वागीर
वागीर का नाम सैंड फिश की एक प्रजाति पर रखा गया है, जो इंडियन ओशन की एक घातक समुद्री शिकारी है। इसे साइलेंट किलर भी कहा जाता है। इसने दूसरी पनडुब्बियों के मुकाबले सबसे कम समय में हथियार और सेंसर के प्रमुख ट्रायल्स पूरे कर लिए।
वागीर की खासियत
यह सबमरीन एंटी-सरफेस वॉरफेयर और एंटी-सबमरीन वॉरफेयर दोनों जगह काम कर सकती है। इसके अलावा खुफिया जानकारी जुटाना, माइंस बिछाने और एरिया सर्विलांस का काम भी ये पनडुब्बी बखूबी निभा सकती है। वागीर 221 फीट लंबी है और 21 मीटर ऊंची है। पनडुब्बी पानी के ऊपर 20 किलोमीटर प्रति घंटे और पानी के अंदर 40 किलोमीटर प्रति घंटे की रफ्तार की क्षमता है।
प्रोजेक्ट 75 क्या है
इंद्रकुमार गुजराल सरकार ने 25 पनडुब्बियां नेवी को देने का फैसला किया था। इसके लिए प्रोजेक्ट 75 बनाया गया। इस प्रोजेक्ट के तहत पनडुब्बियों को बनाने के लिए 30 साल की योजना बनाई गई थी। 2005 में, भारत और फ्रांस ने छह स्कॉर्पीन डिजाइन की पनडुब्बियां बनाने के लिए 3.75 अरब डॉलर के कांट्रैक्ट पर साइन किए। कलवरी क्लास की पहली सबमरीन 2017 में नेवी को मिली थी।
सबमरीन में 40 क्रू मेंबर्स 
वागीर सबमरीन में लगभग 40 क्रू एक साथ काम कर सकते हैं। इसमें करीब 9-10 ऑफिसर होते हैं। सबमरीन में खाली स्पेस कम होता है। इस वजह से अतिरिक्त सावधानी रखनी होती है। तीन-तीन घंटे की ड्यूटी के बाद जवान 6 घंटे का ब्रेक लेते हैं।
ये खबरें भी पढ़ें...
डिस्ट्रॉयर मोरमुगाओ से ब्रह्मोस की कामयाब टेस्टिंग:हमलावर मिसाइल को हवा में ही मार गिराया
इंडियन नेवी में शामिल नए वॉरशिप INS मोरमुगाओ से ब्रह्मोस मिसाइल का सफल परीक्षण कर लिया गया है। मिसाइल ने सीधा टारगेट को हिट किया। INS मोरमुगाओ को इंडियन नेवी के वॉरशिप डिजाइन ब्यूरो ने डिजाइन किया है। यह हथियारों से लैस दुनिया का सबसे आधुनिक मिसाइल करियर है। पढ़ें पूरी खबर...